પાલનપુર માર્કેટયાર્ડમાં મગફળી અને બાજરીની મબલક આવક થઇ રહી છે. જો કે, ગોબરી તળાવથી હાઇવેને જોડતાં રસ્તા પર રેલવે ફાટકેથી બોરીઓ ભરેલી મોટી ટ્રકો પસાર થઇ શકતી ન હોઈ માર્કેટયાર્ડમાં મગફળીની બોરીઓનો ભરાવો થઇ ગયો છે. આ સમસ્યાનો સત્વરે ઉકેલ લાવવાની વેપારીઓમાં માંગ ઉઠી છે. બનાસકાંઠા જિલ્લાના મુખ્યમથક પાલનપુર સ્થિત માર્કેટયાર્ડમાં પાલનપુર તાલુકો ઉપરાંત બાજુના વડગામ, દાંતા, ધાનેરાતાલુકામાંથી પણ ખેડૂતો ખેતીની ઉપજ વેચવા આવતા હોય છે. જ્યાં વર્તમાન સમયે મગફળી અને બાજરીની સીઝન હોવાથી મબલક આવક થઇ રહી છે.